Hotărârea Curții (Camera a șaptea) din 18 decembrie 2014 –
Comisia/Polonia
(Cauza C‑639/13)1(1)
„Neîndeplinirea obligațiilor de către un stat membru – Directiva 2006/112/CE – TVA – Cotă redusă – Articole destinate protecției împotriva incendiilor”
1.                     Dreptul Uniunii Europene – Interpretare – Dispoziție care are caracter de derogare – Interpretare strictă (a se vedea punctul 16)
2.                     Dispoziții fiscale – Armonizarea legislațiilor – Sistemul comun al taxei pe valoarea adăugată – Posibilitatea statelor membre de a aplica o cotă redusă pentru anumite livrări de bunuri și prestări de servicii – Aplicarea unei cote reduse articolelor destinate protecției împotriva incendiilor – Produse care nu intră în domeniul de aplicare al anexei III la Directiva 2006/112 – Neîndeplinirea obligațiilor – Justificare – Lipsă (Directiva 2006/112 a Consiliului, art. 96, 97 și 98, anexa III) (a se vedea punctele 23-26 și dispozitivul)
Dispozitivul
1)
Prin aplicarea unei cote reduse a taxei pe valoarea adăugată în privința livrărilor de bunuri destinate protecției împotriva incendiilor, enumerate în anexa nr. 3 la Legea din 11 martie 2004 privind impozitarea bunurilor și a serviciilor, Republica Polonă nu și‑a îndeplinit obligațiile care îi revin în temeiul articolelor 96-98 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată coroborate cu anexa III la această directivă.
2)
Obligă Republica Polonă la plata cheltuielilor de judecată.
1 – JO C 45, 15.2.2014.